|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | Αθήνα,  | 26 Φεβρουαρίου 2014 |
| ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ **ΚΑΙ ΤΡΟΦΙΜΩΝ** | **Αρ. πρ.:**  | **651/26864** |
| **ΓΕΝΙΚΗ ΔΙΕΥΘΥΝΣΗ ΚΤΗΝΙΑΤΡΙΚΗΣ**  |  |  |
| Δ/ΝΣΗ ΚΤΗΝΙΑΤΡΙΚΗΣ ΔΗΜΟΣΙΑΣ ΥΓΕΙΑΣ |  |  |
|  | **ΠΡΟΣ:** | 1. Περιφέρειες της Χώρας
 |
| **Ταχ.Δ/νση :**  **Ταχ. Κώδικας :****Πληροφορίες :** **Τηλέφωνο :** **TeleFAX :** **e-mail :** | Αχαρνών 2101 76 ΑθήναΖαφειρίδης Χρήστος 210-212 5690210-8230 439 ka6u044@minagric.gr |  | Διευθύνσεις ΚτηνιατρικήςΈδρες τους  1. Περιφερειακές Ενότητες της Χώρας

Τμήματα Κτηνιατρικής Έδρες τους  |

 **ΕΠΑΝΑΛΗΨΗ ΣΤΟ ΟΡΘΟ**

**ΘΕΜΑ** : «**Οργάνωση των επίσημων ελέγχων στις εκμεταλλεύσεις γαλακτοπαραγωγής βάσει**

 **εκτίμησης επικινδυνότητας».**

Με την παρούσα εγκύκλιο καθορίζονται οι κατευθυντήριες γραμμές για την οργάνωση των επίσημων ελέγχων στις εκμεταλλεύσεις γαλακτοπαραγωγής βάσει εκτίμησης επικινδυνότητας.

**1. ΠΕΔΙΟ ΕΦΑΡΜΟΓΗΣ**

Οι κατευθυντήριες γραμμές για την οργάνωση των επισήμων ελέγχων, βάσει της εκτίμησης επικινδυνότητας, αφορούν τις κτηνοτροφικές εκμεταλλεύσεις γαλακτοπαραγωγικής κατεύθυνσης που υπόκεινται στο πλαίσιο εφαρμογής των Κανονισμών (ΕΚ) 852/2004 και853/2004 και εντάσσονται στους επίσημους ελέγχους (άρθρο 12 του Π.Δ. 79/07) σύμφωνα με τους Κανονισμούς (ΕΚ) 854/2004, 178/2002 και 882/2004 (άρθρο 3 παρ. 1α ).

**2.** **ΣΤΟΧΟΣ**

Στόχος είναι η διενέργεια των επίσημων ελέγχων και η προσαρμογή της συχνότητάς τους, λαμβάνοντας υπόψη την εκτίμηση επικινδυνότητας για την παραγωγή ασφαλών προϊόντων ζωικής προέλευσης, με στόχο την προστασία της Δημόσιας Υγείας.

**3. ΣΥΧΝΟΤΗΤΑ ΕΛΕΓΧΩΝ με βάση την εκτίμηση επικινδυνότητας**

Οι επίσημοι έλεγχοι στις εκμεταλλεύσεις γαλακτοπαραγωγικής κατεύθυνσης πραγματοποιούνται ετησίως κατ΄ ελάχιστο σε ποσοστό :

* **2%** για μικρής δυναμικότητας εκμεταλλεύσεις αιγοπροβάτων (έως 150 ζώα)
* **5%** για μεσαίας δυναμικότητας εκμεταλλεύσεις αιγοπροβάτων (151 έως 500 ζώα)
* **10%** για μεγάλης δυναμικότητας εκμεταλλεύσεις αιγοπροβάτων (501 ζώα και άνω)
* **5%** για εκμεταλλεύσεις βοοειδών γαλακτοπαραγωγικής κατεύθυνσης και
* **20%** για εκμεταλλεύσεις λοιπών γαλακτοπαραγωγικών ειδών ζώων

Η ελάχιστη συχνότητα των επισήμων ελέγχων βασίζεται στην κατηγορία επικινδυνότητας στην οποία εμπίπτει κάθε εκμετάλλευση. Η κατάταξη των εκμεταλλεύσεων σε κατηγορίες υψηλής, μέσης ή χαμηλής επικινδυνότητας γίνεται λαμβάνοντας υπόψη τα κάτωθι γενικά κριτήρια :

* την επικινδυνότητα της εκμετάλλευσης όσον αφορά την υποδομή, εξοπλισμό, συνθήκες υγιεινής
* το υγειονομικό καθεστώς της εκμετάλλευσης
* το μέγεθος της εκμετάλλευσης
* τα αποτελέσματα προηγούμενων ελέγχων (ιστορικό συμμόρφωσης, εργαστηριακά αποτελέσματα)

Η ελάχιστη συχνότητα των επισήμων ελέγχων, η οποία προκύπτει από την κατάταξη των εκμεταλλεύσεων σε υψηλής, μέσης ή χαμηλής επικινδυνότητας, φαίνεται στον ακόλουθο πίνακα.

|  |  |
| --- | --- |
| **Εκμετάλλευση** | **Ελάχιστη συχνότητα επισήμων ελέγχων** |
| Υψηλής επικινδυνότητας | 1 έλεγχος ανά έτος |
| Μέσης επικινδυνότητας | 1 έλεγχος ανά 2 έτη |
| Χαμηλής επικινδυνότητας | 1 έλεγχος ανά 5 έτη  |

Μετά από κάθε επίσημο έλεγχο συντάσσεται σχετική έκθεση, η οποία περιλαμβάνει περιγραφή του σκοπού του επισήμου ελέγχου, τη μέθοδο ελέγχου που εφαρμόστηκε, τα αποτελέσματα του επισήμου ελέγχου και, ανάλογα με την περίπτωση, τα μέτρα που πρέπει να λάβει ο υπεύθυνος της εκμετάλλευσης με συγκεκριμένο χρονοδιάγραμμα. Η αρμόδια αρχή κοινοποιεί την έκθεση στην ελεγχόμενη εκμετάλλευση η οποία τη διατηρεί στο αρχείο της.

Σημειώνεται ότι :

α) η συχνότητα των ελέγχων μπορεί να αυξάνεται κατά περίπτωση, όπως σε καταγγελίες ή για τη διαπίστωση της συμμόρφωσης με τα διορθωτικά μέτρα, κ.α.

β) ο έλεγχος της πορείας των διορθωτικών ενεργειών (επανέλεγχος) μπορεί να γίνει και με αποστολή των απαραίτητων εγγράφων από τον υπεύθυνο της εκμετάλλευσης (π.χ. παραστατικά παραγγελίας ή παροχής υπηρεσιών κλπ) και, εφόσον κριθεί απαραίτητο, να πραγματοποιείται επί τόπου επίσκεψη.

**5. ΔΙΑΔΙΚΑΣΙΕΣ**

Α) Το πρώτο μήνα κάθε έτους οι Δ/νσεις Κτηνιατρικής των Περιφερειών αξιολογούν τους επισήμους ελέγχους που έχουν διενεργηθεί κατά το προηγούμενο έτος από τα αρμόδια Τμήματα Κτηνιατρικής των Περιφερειακών Ενοτήτων και συντάσσουν σχετική έκθεση σύμφωνα με το υπόδειγμα που επισυνάπτεται.

Β) Στη συνέχεια καθορίζουν, σύμφωνα με τα κριτήρια επικινδυνότητας, τη συχνότητα και την εποχική κατανομή των επισήμων ελέγχων στις εκμεταλλεύσεις ανά περιοχή, οι οποίοι θα διενεργηθούν εντός του τρέχοντος έτους.

Γ) Η έκθεση αξιολόγησης και ο προγραμματισμός των επισήμων ελέγχων ανά περιοχή, για το τρέχον έτος, αποστέλλονται στη Διεύθυνση Κτηνιατρικής Δημόσιας Υγείας εντός του Ιανουαρίου κάθε έτους.

**Ειδικότερα για τον προγραμματισμό και απολογισμό των επισήμων ελέγχων, μπορεί να χρησιμοποιηθεί το υπόδειγμα πίνακα που επισυνάπτεται**.

Δ) Η Διεύθυνση Κτηνιατρικής Δημόσιας Υγείας ενημερώνεται εγγράφως για την πορεία των διορθωτικών ενεργειών για τις εκμεταλλεύσεις γαλακτοπαραγωγικής κατεύθυνσης ανά εξάμηνο.

Ε) Η Διεύθυνση Κτηνιατρικής Δημόσιας Υγείας λαμβάνει υπόψη της, την αξιολόγηση και τον προγραμματισμό των επισήμων ελέγχων στη σύνταξη, αξιολόγηση, και τυχόν τροποποίηση του Πολυετούς Ολοκληρωμένου Εθνικού Σχεδίου Ελέγχων (ΠΟΕΣΕ) και ελέγχει την ουσιαστική εφαρμογή τους.

**Ο Προϊστάμενος της ΚΔΥ**

 **α/α**

Παναγιώτης Τριανταφύλλου

**ΥΠΟΔΕΙΓΜΑ ΠΙΝΑΚΑ ΓΙΑ ΤΟΝ ΠΡΟΓΡΑΜΜΑΤΙΣΜΟ ΚΑΙ ΤΟΝ ΑΠΟΛΟΓΙΣΜΟ ΤΩΝ ΕΠΙΣΗΜΩΝ ΕΛΕΓΧΩΝ**

|  |  |  |
| --- | --- | --- |
|  | **ΠΡΟΓΡΑΜΜΑΤΙΣΜΟΣ ΕΠΙΣΗΜΩΝ ΕΛΕΓΧΩΝ**Συνολικός αριθμός ενεργών εκμεταλλεύσεων / είδος ζώου | **ΑΠΟΛΟΓΙΣΜΟΣ ΕΠΙΣΗΜΩΝ ΕΛΕΓΧΩΝ**Συνολικός αριθμός ενεργών εκμεταλλεύσεων / είδος ζώου |
| **Α/Α** | **Κωδικός Αριθμός Εκμετάλλευσης** | **Είδος & αριθμός ζώων**  | **Ποσότητα γάλακτος ανά έτος**  | **Συχνότητα επισήμου ελέγχου βάσει ανάλυσης κινδύνου/ ανά έτος** | **Ημερομηνία τελευταίου ελέγχου** | **Ημερομηνία επόμενου ελέγχου**  | **Ημερομηνία πραγματοποίησης** | **Διαπιστώθηκαν μη συμμορφώσεις** **(ΝΑΙ, ΟΧΙ)** | **Λήφθηκαν διορθωτικά μέτρα****(ΝΑΙ, ΟΧΙ)** | **Επιβλήθηκαν κυρώσεις (ΝΑΙ, ΟΧΙ)****Αν ναι, να αναφέρετε το είδος και το ποσό της κύρωσης.**  | **Παρατηρήσεις**  |
| **1** |  |  |  |  |  |   |  |  |  |  |  |
| **2** |  |  |  |  |  |  |  |  |  |  |  |
| **3** |  |  |  |  |  |  |  |  |  |  |  |
| **4** |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

|  |
| --- |
| **ΕΤΗΣΙΑ ΕΚΘΕΣΗ ΕΛΕΓΧΩΝ ΓΑΛΑΚΤΟΠΑΡΑΓΩΓΙΚΩΝ ΕΚΜΕΤΑΛΛΕΥΣΕΩΝ** ΕΤΟΣ ……….… |

|  |  |  |  |
| --- | --- | --- | --- |
|  | **ΒΟΟΕΙΔΗ** | **ΑΙΓΟΠΡΟΒΑΤΑ** | **ΛΟΙΠΑ** |
| **ΑΡΙΘΜΟΣ ΕΚΜΕΤΑΛΛΕΥΣΕΩΝ** |  |  |  |
| **ΑΡΙΘΜΟΣ ΕΚΜΕΤΑΛΛΕΥΣΕΩΝ ΠΟΥ ΕΛΕΓΧΘΗΚΑΝ** |  |  |  |
| **ΑΡΙΘΜΟΣ ΕΛΕΓΧΩΝ** |  |  |  |
| **ΑΡΙΘΜΟΣ ΣΥΜΜΟΡΦΟΥΜΕΝΩΝ ΕΚΜΕΤΑΛΛΕΥΣΕΩΝ** |  |  |  |
| **ΑΡΙΘΜΟΣ ΕΚΜΕΤΑΛΛΕΥΣΕΩΝ ΣΤΙΣ ΟΠΟΙΕΣ ΔΙΑΠΙΣΤΩΘΗΚΑΝ ΜΗ ΣΥΜΜΟΡΦΩΣΕΙΣ** |  |  |  |
| **ΑΡΙΘΜΟΣ ΕΚΜΕΤΑΛΛΕΥΣΕΩΝ ΣΤΙΣ ΟΠΟΙΕΣ ΕΠΙΒΛΗΘΗΚΑΝ ΚΥΡΩΣΕΙΣ** |  |  |  |
| **ΑΡΙΘΜΟΣ ΚΑΙ ΕΙΔΟΣ ΚΥΡΩΣΕΩΝ** |  |  |  |
| **ΣΥΝΟΛΙΚΟ ΠΟΣΟ ΔΙΟΙΚΗΤΙΚΩΝ ΚΥΡΩΣΕΩΝ ΣΕ €** |  |  |  |